Политолог : Сблъсъкът между републиканци и демократи заплашва демокрацията Всеки разумно мислещ европеец трябва да стиска палци на Джо Байдън , тъй като Тръмп много ясно показа , че възприема Европа като враг , посочва Христо Анастасасов Малка разлика между двамата кандиати дава възможност на Доналд Тръмп да играе много опасна игра " , каза гостът , добавяйки , че това е поставяне под въпрос на самата демокрация , заяви заяви политологът Христо Анастасов в ефира на Bloomberg TV Bulgaria . Според него най - лошият сценарий за развитието на американските избори се оказа верен . „ Тази непримиримост между двете основни партии е нещо , което Америка не е виждала грубо казано от Гражданската война . Това е рана , която ще бъде лекувана дълго време , но въпросът е колко дълбока ще стане тя “ , изтъкна Анастасов . По неговите думи и двата лагера в най - крайните си елементи убеждават обществеността , че американският модел е застрашен . Анастасов добави , че дълго вкопалата се социална криза предразполага към изостряне на конфликта и с месеци няма да е ясен победителят от изборите . „ Всеки разумно мислещ европеец би трябвало да стиска палци на Джо Байдън , тъй като Тръмп много ясно показа , че схваща заплахата от Китай , но вижда Европа като конкурент толкова страшен , колкото Китай “ , подчерта гостът . Според политолога при всеки един друг президент , освен Тръмп , трансатлантическото партнорство ще се върне на масата за преговори . На въпрос на водещия дали евентуалното отстъпване от власт на Доналд Тръмп говори за край на тези процеси , които го качиха там и доведоха до Brexit , Анастасов отговори , че “ токова дълго време консуматорът в първия свят е бил консуматор , че когато се връща към идеология , той пробягва до най - евтиния пакет , който може да си купи от супермаркета “ . „ Това започва с масовите месии още през 60 - те години и се задълбочава със социалните мрежи . Ние скоро няма да имаме големи групи хора , които да могат трезво да изразяват позиция , а едно разделение , което не сме виждали в последните 30 години , и което ще се задълбочава постоянно “ , изтъкна още Анастасов По думите му това става заплаха за демокрацията в света изобщо . „ Светът е в най - страховитата и многопластова криза поне от края на Студената война , ако не и от края на Втората световна война насам . На какво ще прилича той на излизане от тази криза в немалка степен ще е атестация не само за демокрациите , а за цялата цивилизация “ , заключи политологът .